IL-PURCISSJONI NHAR IL-FESTA TA' SAN PAWL FIR-RABAT FL-1806 Fost il-fratellanzi mwaqqfa fil-Knisja Kolleġġjata ta' San Pawl tar-Rabat, insibu dik unika fil-Gżejjer Maltin dedikata lil San Pawl li twaqqfet fl-1767. Skond it-tieni artiklu ta' l-istatut tagħha, l-festa tal-Martirju ta' San Pawl kellha ssir b'solennita mill-istess fratellanza u b'purcissjoni ġenerali. (2) L-istess fratellanza ftit snin wara li twaqqfet proprju fl-1774 ħadet ħsieb tagħmel l-istatwa artistika ta' San Pawl, xogħol ta' l-iskultur Giovanni Caruana. Qrib il-Festa ta' San Pawl ta' l-1806, Nikola Agius li kien il-prokuratur tal-Fratellanza ta' San Pawl, imwaqafa fil-Knisja ta' San Pawl 'del Borġo della Citta Notabile' ippreżenta memorjal lill-Kummissarju Civili Sir Alexander Ball li fih talbu li M'hemmx dubju li l-purcissjoni ndikata hija dik tal-Festa tal-Martirju ta' San Pawl, billi tissemma l- ġurnata tat-30 ta' Gunju. Ma jidhirx li sparar mill-Universita waqt il-purcissjoni imsemmija kien isir fis-snin ta' qabel, għax kieku żgur li l-prokuratur kien isemmi dan il-fatt. Ir-risposta ta' Ball li ngħatat fil-25 ta' Gunju 1806, kienet 'Si oservi il solito', u wisq probabbli din kienet tfisser, li t-talba tal-Fratellanza biex isir l-isparar waqt 'il-purcissjoni ma ġietx milqugħa. Referenzi: (1) B Galea 'il-Konfraternita' ta' San Pawl tar-Rabat. Monument Nazzjonali fil-ktejjeb 'Matrix Totius Insulae' AD 60 1960 p 23-27 (2) Ibid p25 (3) G. Azzopardi 'L-Istatwa ta' San Pawl'. Programm Festi Corpus u San Pawl 1977. Nota Editorjali: Min dan l-artiklu li għoġbu jgħaddilna il-ħabib tagħna Winston Zammit jidher li l-prokuratur ippretenda li l-Universita tħallas għal xi sparar minn fuq l-Imdina bħalma kien isir f'xi festi oħra, fosthom l-Imnarja. Dehra ta' kif kienet — i l-aħħar tas-Seklu 19. jal Ħajr T. Ternbile).